Oficiālais Vēstnesis L 084 , 28/03/2002 Lpp. 0077 - 0078



Komisijas Lēmums (2002. gada 27. marts) par dažiem drošības pasākumiem attiecībā uz mājputnu gaļu un dažiem zvejniecības un akvakultūras produktiem, ko paredzēts lietot pārtikā un ko ieved no Taizemes (izziņots ar dokumenta numuru C(2002) 1319) (Dokuments attiecas uz EEZ) (2002/251/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz vispārīgus pārtikas aprites tiesību aktu principus un prasības un ar ko izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu [1], un jo īpaši tās 53. panta 1. punktu, ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri regulē veterinārās kontroles organizēšanu produktiem, ko ieved Kopienā no trešām valstīm [2], un jo īpaši tās 22. panta 1. punktu, tā kā: (1) Jo īpaši attiecībā uz pārtiku Regulas (EK) Nr. 17/2002 53. panta 1. punkta b) apakšpunkta iii) daļā paredzēts pieņemt jebkuru atbilstīgu pagaidu pasākumu, ja ir acīmredzams, ka pārtika, ko importē no trešās valsts, var radīt nopietnu risku cilvēka veselībai, dzīvnieku veselībai vai videi. (2) Saskaņā ar Direktīvu 97/78/EK vajadzīgie pasākumi jāpieņem attiecībā uz noteiktu produktu ievešanu no trešām valstīm, ja rodas vai pastiprinās kas tāds, kas var radīt nopietnus draudus cilvēku vai dzīvnieku veselībai. (3) Nitrofurāni ir atrasti no Taizemes ievestā mājputnu gaļā un garnelēs, ko paredzēts lietot pārtikā. (4) No visiem mājputnu gaļas un garneļu sūtījumiem, kas ievesti no Taizemes, ir jāņem paraugi un jāanalizē, lai pierādītu, ka tie ir veselīgi, jo šī viela rada varbūtēju risku cilvēku veselībai. (5) Ar Regulu (EK) Nr. 178/2002 ir izveidota ātrās reaģēšanas sistēma, kas attiecas uz pārtiku, un to izmanto, lai īstenotu savstarpējas informācijas apmaiņas prasību, kas noteikta Direktīvā 97/78/EK. (6) Šo lēmumu pārskata, ņemot vērā Taizemes kompetento iestāžu sniegtās garantijas un dalībvalstu veikto analīžu rezultātus. (7) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠĀDU LĒMUMU. 1. pants Šis lēmums attiecas uz mājputnu gaļu un garnelēm, ko ieved no Taizemes. 2. pants 1. Izmantojot atbilstīgu paraugu ņemšanas plānu un noteikšanas metodes, dalībvalstis veic ķīmisku analīzi katram mājputnu gaļas sūtījumam un garneļu sūtījumam, kas ievests no Taizemes, lai nodrošinātu to, ka attiecīgie produkti neapdraud cilvēka veselību. Šī analīze jāveic jo īpaši, lai atklātu antimikrobu vielas un jo īpaši nitrofurānus un to metabolītus. 2. Dalībvalstis nekavējoties informē Komisiju par 1. punktā minēto analīžu rezultātiem, izmantojot ar Regulu (EK) Nr. 178/2002 izveidoto ātrās reaģēšanas sistēmu, kas attiecas uz pārtiku. 3. pants Dalībvalstis neatļauj ievest to teritorijā vai nosūtīt uz citu dalībvalsti 1. pantā minētos produktus, ja 2. punktā minēto analīžu rezultāti ir pozitīvi. 4. pants Visus izdevumus, kas rodas no šā lēmuma piemērošanas, sedz nosūtītājs, kravas saņēmējs vai to pārstāvis. 5. pants Dalībvalstis groza pasākumus, ko tās piemēro ievedumiem, lai tie saskanētu ar šo lēmumu. Dalībvalstis par to tūlīt informē Komisiju. 6. pants Šo lēmumu pārskata, ņemot vērā garantijas, ko sniedz Taizemes kompetentās iestādes, un 2. pantā minēto analīžu rezultātus. 7. pants Šis lēmums ir adresēts dalībvalstīm. Briselē, 2002. gad 27. martā Komisijas vārdā — Komisijas loceklis David Byrne [1] OV L 31, 1.2.2002., 1. lpp. [2] OV L 24, 30.1.1998., 9. lpp. --------------------------------------------------